钦定古今图书集成/明伦汇编/交谊典/第069卷 > 春秋四传 > 《十有一年盟折》
## 钦定古今图书集成/明伦汇编/交谊典/第069卷 > 春秋四传 > 《十有一年盟折》

《春秋》。“柔会宋公、陈侯、蔡叔盟于折。”

〈大全〉杜氏曰：“柔，鲁大夫，未赐族。”永嘉吕氏曰：“以大夫与诸侯盟，此不待贬绝而自见者也。内大夫与诸侯盟，自柔始。”家氏曰：“以大夫盟诸侯，强国行之则为伉，弱国行之则为僭。末流之弊，大夫因是而外交强国，以胁制君，此其权舆也。”